


ZAPISNIK

[bookmark: _GoBack]22. sjednice Vijeća Gradske četvrti Trešnjevka - jug održane 21. siječnja 2019. (ponedjeljak) u Područnom uredu Trešnjevka, Park Stara Trešnjevka 2, dvorana 214/I, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Dominik Gluhinić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Davor Laura, Nenad Ljubić, mr. sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Saša Stipić dipl. iur., Mato Vranješević i Jasmina Zuber Majerić dipl. ing.

Odsutni članovi Vijeća:
Nema odsutnih.

OSTALI NAZOČNI: 
1. Ljiljana Suzić – predsjednica VMO Gajevo
2. Miroslav Fortuna – član VMO Horvati - Srednjaci
3. Sadik Hajdarević – predsjednik VMO Knežija
4. Đurđa Čulig – potpredsjednica VMO Prečko
5. Nikola Fabrio – predsjednik VMO Vrbani
6. Marijana Hrestak – voditeljica Područnog odsjeka Trešnjevka-jug

Predsjednica pozdravlja prisutne članove Vijeća i goste, konstatira da sjednici prisustvuje 16 od 19 članova Vijeća Gradske četvrti Trešnjevka – jug te otvara 22. sjednicu Vijeća.

Predsjednica predlaže prihvaćanje zapisnika 21. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 21. sjednice Vijeća, održane 3. prosinca 2018..
Predsjednica predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda.
Prisutno 17 od 19 članova Vijeća.
Predsjednica predlaže dodatnu točku dnevnog reda:
· Javni natječaj za prodaju nekretnine u vlasništvu Grada Zagreba k.č.br. 2985 k.o. Rudeš
Vijeće jednoglasno prihvaća ovaj prijedlog za dopunu dnevnog reda.
Predsjednica također predlaže dopunu dnevnog reda točkama sukladno članku 86. stavku 1. Statuta Grada Zagreba:

· Prihvaćanje Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014.-2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto
· Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
· Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora
· Prijedlog odluke o izmjenama i dopunama Poslovnika Gradske skupštine Grada Zagreba
· Prijedlog odluke o izmjenama Odluke o javnim priznanjima Grada Zagreba
Vijeće jednoglasno prihvaća ovaj prijedlog za dopunu dnevnog reda.
Predsjednica predlaže da se članovi Vijeća izjasne ukoliko ima još prijedloga za dopunu dnevnog reda sjednice.
Nema novih prijedloga za dopunu dnevnog reda.
Predsjednica predlaže da dodatna točka dnevnog reda „Javni natječaj za prodaju nekretnine …“ bude 16. točka dnevnog reda, a dosadašnje točke 16. i 17. postaju točke 17. i 18.. Također predlaže da točke sukladno članku 86. stavku 1. Statuta budu točke 17. g) do 17. k).
Vijeće jednoglasno prihvaća predloženi redoslijed točka dnevnog reda.
Prisutno 17 od 19 članova Vijeća-
Vijeće jednoglasno prihvaća dopunjeni dnevni red koji glasi:

DNEVNI RED

1. Prijedlog zaključka o stavljanju izvan snage zaključaka po ponudama zadruge ZEZ
2. Prijedlog izvješća o radu Vijeća Gradske četvrti Trešnjevka – jug za 2018. godinu
3. Prijedlog programa rada Vijeća Gradske četvrti Trešnjevka – jug za 2019. godinu
4. Prijedlog financijskog plana Gradske četvrti Trešnjevka - jug za 2019.
5. Prijedlog zaključka o prijedlogu utroška sredstava s pozicije ostali nespomenuti rashodi poslovanja u 2019.
6. Prijedlog zaključka o utrošku sredstava s pozicije uredska oprema i namještaj za 2019.
7. Prijedlog Programa održavanja komunalne infrastrukture na području Gradske četvrti Trešnjevka – jug u 2019.
8. Izmještanje spremnika za odvojeno prikupljanje otpada na raskrižju ulica Božidara Rašice i Marijana Haberlea
9. Uspostava naplate parkiranja na području Mjesnog odbora Horvati - Srednjaci
10. Obilježavanje novih parkirališnih mjesta na k.č.br. 4240/6 k.o. Rudeš po zahtjevu građana
11. Prijedlog lokacije za fiksno reciklažno dvorište na dijelu k.č.br. 3033/1 k.o. Rudeš
12. Izmještanje umjetnih izbočina u Ujevićevoj ulici 17c
13. Postava uspornika u ulici Vrbje
14. Postava prometne signalizacije u Odakovoj i Komarevskoj ulici
15. Postava klupa u Dobronićevoj ulici
16. Javni natječaj za prodaju nekretnine u vlasništvu Grada Zagreba k.č.br. 2985 k.o. Rudeš
17. Zaključak o davanju mišljenja na materijale dostavljene temeljem članka 86. stavak 1. Statuta Grada Zagreba:
a) Odluka o povjeravanju obavljanja komunalne djelatnosti održavanja nerazvrstanih cesta na području Grada Zagreba
b) Odluka o povjeravanju obavljanja komunalne djelatnosti održavanja čistoće javnih površina na području Grada Zagreba
c) Odluka o povjeravanju obavljanja komunalne djelatnosti održavanja javnih zelenih površina na području Grada Zagreba
d) Odluka o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba
e) Izmjene i dopune Odluke o ustrojstvu i djelokrugu gradskih upravnih tijela
f) Odluka o visini paušalnog poreza po krevetu na području Grada Zagreba
g) Prihvaćanje Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014.-2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto
h) Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
i) Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora
j) Prijedlog odluke o izmjenama i dopunama Poslovnika Gradske skupštine Grada Zagreba
k) Prijedlog odluke o izmjenama Odluke o javnim priznanjima Grada Zagreba
18. Pitanja, prijedlozi i obavijesti
Ad. 1. Prijedlog zaključka o stavljanju izvan snage zaključaka po ponudama zadruge ZEZ
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 16 glasova ZA i 1 SUZDRŽANIM donosi 

Z A K LJ U Č A K
o stavljanju izvan snage zaključaka o odobrenju korištenja sredstava
1. Stavljaju se izvan snage zaključci o odobrenju korištenja sredstava:
KLASA: 026-02/18-001/295, URBROJ: 251-06-11-15-18-14 od 21. svibnja 2018. i
KLASA: 026-02/18-001/449, URBROJ: 251-06-11-15-18-17 od 27. rujna 2018.
2. Ovaj se zaključak dostavlja Gradskom uredu za mjesnu samoupravu na postupanje.
OBRAZLOŽENJE
Vijeće je na 13. sjednici 21. svibnja 2018. donijelo zaključak KLASA: 026-02/18-001/295, URBROJ: 251-06-11-15-18-14 kojim se odobrava korištenje sredstava iz Razdjela Proračuna Grada Zagreba 0502 Pozicije 118-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu nabave potrošnog materijala za Osnovnu školu Bartola Kašića, prema ponudi zadruge ZEZ iz Zagreba, Avenija Dubrovnik 15, u iznosu od 4.875,00 kuna te na 18. sjednici 27. rujna 2018. zaključak KLASA: 026-02/18-001/449, URBROJ: 251-06-11-15-18-17 kojim se odobrava korištenje sredstava iz razdjela Proračuna Grada Zagreba 0502 pozicije 118-3299 „ostali nespomenuti rashodi poslovanja“ Vijeća u svrhu nabave potrošnog materijala za potrebe izvannastavnih aktivnosti Osnovne škole Prečko, također prema ponudi Zadruge ZEZ iz Zagreba, Avenija Dubrovnik 15, u iznosu do 4.900,00 kuna. 
Dobavljač robe zadruga ZEZ nije dostavila traženo u 2018. godini.
Shodno navedenom nije moguće realizirati predmetne zaključke te ih je potrebno staviti izvan snage.
Ad. 2. Prijedlog izvješća o radu Vijeća Gradske četvrti Trešnjevka – jug za 2018. godinu
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave uz 12 glasova ZA, 4 PROTIV i 1 SUZDRŽANIM donosi 

Izvješće o radu Vijeća Gradske četvrti Trešnjevka - jug 
za 2018. godinu

I. UVODNE NAPOMENE

Rad Vijeća Gradske četvrti Trešnjevka – jug u 2018. godini bio je određen slijedećim aktivnostima:
- suradnja s ustanovama, udrugama i udruženjima u poboljšanju
  društvenih sadržaja i programa
- predlaganje rješenja u postupcima izrade i donošenje prostornih i drugih planskih
  dokumenata,
- predlaganje programa gradnje objekata i uređenja komunalne infrastrukture,
- koordinacijom i unapređenjem rada vijeća mjesnih odbora 
- vođenje brige o zadovoljavanju različitih potreba građana,
- odgovornost za upravljanje prostorima mjesne samouprave
- davanje mišljenja Gradonačelniku, Gradskim upravnim tijelima i Gradskoj skupštini o
  pitanjima koja su važna za Gradsku četvrt.

Gradska četvrt Trešnjevka – jug

Površina          9,84 km2
Stanovništvo   69.970 (1991. god)  67.162 (2001.god)  66.674 (2011. god)
Granica Gradske četvrti Trešnjevka – jug je na sjeveru Zagrebačka avenija, istok Savska cesta (zapadna strana), jug - rijeka Sava i zapad – Savska Opatovina.

Sastav Vijeća:

Tomislav Branđolica (SDP), Marija Brkljačić (BM 365), Dominik Gluhinić (HDZ), mr. sc. Denis Hrestak, dipl. ing. (SDP), Goran Katavić (Živi zid), Nenad Klapčić (NL), mr. sc. Ankica Kosovec – Krželj, dipl. ing. (SDP), Draženko Kožul (HKS), Davor Laura (HDZ), Nenad Ljubić (ORaH), mr. sc. Tomislav Madžar (SDP), Ivan Magić (BM 365), Darko Mrzlečki (NLSŠ), Mirna Obradović (GLAS), mr. sc. Alexei Puninski dipl. oec. (BM 365), Danijel Samaržija (HDZ), Saša Stipić, dipl. iur. (Most), Mato Vranješević (nezavisni) i Jasmina Zuber Majerić, dipl. ing. (BM 365).

	Za predsjednicu Vijeća izabrana je Jasmina Zuber Majerić, dipl. ing., a za potpredsjednika Darko Mrzlečki. Darko Mrzlečki je u srpnju 2018. podnio ostavku na dužnost potpredsjednika Vijeća te je za potpredsjednika Vijeća izabran Danijel Samaržija.

Vijeće Gradske četvrti Trešnjevka - jug je oblik mjesne samouprave u Gradu Zagrebu putem kojeg građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad. Gradska četvrt osniva se za područje koje predstavlja gradsku, gospodarsku i društvenu cjelinu, a koje je povezano zajedničkim interesima građana.

Područje Gradske četvrti Trešnjevka - jug i 6 mjesnih odbora (Gajevo, Horvati - Srednjaci, Jarun, Knežija, Prečko i Vrbani) s velikim brojem stanovnika (u prosjeku oko 11 000) ima svoje specifičnosti. Trešnjevka - jug je gradska četvrt u kojoj oko 80% stanovnika živi u zgradama, a oko 20% živi u obiteljskim kućama. Kvaliteta komunalnog standarda i unapređenje polazi od potreba građana za komunalnom infrastrukturom, uređivanju naselja i kvaliteti stanovanja te zadovoljavanju društvenih potreba. Raščlanjujući navedene sadašnje i buduće potrebe važno je spomenuti određene činjenice. Dijelovima gradske četvrti – naselja odnosno dijelova naselja obiteljskih kuća najveći dugogodišnji problem bio je nedostatak plina odnosno plinifikacija. Plinifikacijom su riješene potrebe i zahtjevi građana. Dijelovi četvrti, pretežno urbani (stambene zgrade) mogu se promatrati kao: mjesni odbori građeni 60-tih i 70-tih, naselja građena 80-tih, 90-tih i 2000-tih; te naselja u izgradnji. Tako u mjesnim odborima građenim 60-tih i 70-tih (Knežija, Horvati - Srednjaci i Prečko) problemi su prometnice – gdje je potrebno dovršiti sanaciju cesta starih koliko i naselja, uz ceste sustavna obnova zapuštenih javnih površina prije svega parkova i zelenih površina, a i dječja, školska i sportska igrališta također treba obnoviti. Mjesni odbori građeni 80-tih, 90-tih i 2000-tih (Gajevo, Jarun i Vrbani) zasigurno imaju manje problema. Naravno problemi sa parkovima, zelenim površinama, te dječjim, školskim i sportskim igralištima također postoje, posebno održavanje i potrebe izgradnje dodatnih što vrijedi za cijelu gradsku četvrt odnosno sve dijelove. Postoji potreba gradnje parkova za pse i vježbališta za odrasle na području cijele četvrti. Također postoje dijelovi mjesnih odbora u izgradnji (Petrine-Županići dio Jaruna i Vrbani III – dio Vrbana) gdje su potrebna ulaganja u komunalnu infrastrukturu od strane Grada Zagreba.

Društvene potrebe građana četvrti, stanje i unapređenje postojećih sadržaja (predškolskog odgoja i obrazovanja, javnog zdravstva, socijalne skrbi, kulture, tehničke kulture i športa) i zahtjevi za izgradnjom novih sadržaja najviše određuju život u našoj četvrti Trešnjevka - jug. 

Vijeće obavlja samostalno slijedeće poslove:

1. donosi pravila Gradske četvrti;
2. donosi financijski plan i godišnji izvještaj o izvršenju financijskog plana;
3. odlučuje o raspolaganju imovinom Gradske četvrti;
4. donosi program održavanja komunalne infrastrukture za područje Gradske četvrti;
5. donosi plan komunalnih aktivnosti za područje Gradske četvrti;
6. može donijeti plan potreba za aktivnostima, programima i projektima unapređenja kvalitete života građana Gradske četvrti i mjesnih odbora koji su od interesa za dva ili više mjesnih odbora ili za cijelu Gradsku četvrt i utvrđuje prioritete u njihovoj realizaciji;
7. bira predsjednika i potpredsjednika Vijeća;
8. saziva mjesne zborove građana;
9. sudjeluje u provođenju civilne zaštite na svom području;
10. koordinira rad mjesnih odbora;
11. donosi program rada i izvješće o radu;
12. donosi poslovnik o svom radu u skladu sa Statutom;
13. surađuje s drugim gradskim četvrtima na području Grada Zagreba, osobito sa susjednima;
14. surađuje s udrugama na svom području u pitanjima od interesa za građane Gradske četvrti;
15. obavlja i druge poslove utvrđene zakonom, gradskim odlukama i drugim propisima.

Program održavanja komunalne infrastrukture obuhvaća poslove i radove održavanja objekata i uređaja komunalne infrastrukture na području Gradske četvrti koji se odnose na odvodnju atmosferskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta.
	Plan komunalnih aktivnosti obuhvaća poslove i radove kojima se poboljšava komunalni standard građana na području Gradske četvrti, a koji nisu obuhvaćeni drugim planom ili programom. Sastavni dio ovog plana su planovi malih komunalnih akcija mjesnih odbora na području Gradskih četvrti koje donose vijeća mjesnih odbora i dostavljaju ih Vijeću.
	Pod planom potreba za aktivnostima, programima i projektima unapređenja kvalitete života građana podrazumijeva se iniciranje, organiziranje i provođenje aktivnosti, programa i projekata u kulturno – zabavnom životi; sportsko – rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima, njihovu odgoju i obrazovanju; aktivnostima u području skrbi o osobama treće životne dobi, a koji su nedovoljno ili uopće nisu obuhvaćeni drugim programima.

	Pored gore navedenih poslova Vijeće:
1. predlaže koncept razvoja svoga područja u okviru razvojnog plana Grada Zagreba;
2. predlaže rješenje od interesa za svoje područje u postupcima izrade i donošenja prostornih i drugih planskih dokumenata i njihova ostvarenja;
3. prati stanje u komunalnoj infrastrukturi na svom području i predlaže programe razvoja komunalne infrastrukture;
4. brine se o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za Gradsku četvrt;
5. brine se o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za Gradsku četvrt;
6. predlaže i prati mjere i akcije za zaštitu i unapređivanje okoliša te za poboljšanje uvjeta života;
7. predlaže mjere nakon razmatranja stanja sigurnosti i zaštite osoba, imovine i dobara na svome području;
8. predlaže mjere za učinkovitiji rad komunalnih službi;
9. razmatra pitanja iz nadležnosti Grada, koja se odnose na Gradsku četvrt, njezino područje i stanovništvo i daje nadležnim tijelima mišljenja i prijedloge;
10. podnosi gradonačelniku inicijative i prijedloge za donošenje odluka i drugih općih akata koji su u neposrednoj vezi s djelokrugom rada Vijeća Gradske četvrti;
11. razmatra prijedloge građana i pravnih osoba s područja Gradske četvrti i ako ocijeni da je prijedlog osnovan prosljeđuje ga tijelima nadležnim za njihovo rješavanje;
12. predlaže osnivanje ustanova i djelatnosti brige o djeci predškolske dobi, obrazovanja, javnog zdravstva, socijalne skrbi, kulture i sporta, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
13. predlaže imenovanje ulica, javnih površina, parkova, sportskih terena, škola, vrtića, ustanova u kulturi i svih drugih objekata na svojem području;
14. može podnijeti prijedlog za osnivanje mjesnog odbora gradonačelniku Grada Zagreba na svojem području; 
15. predlaže promjenu područja Gradske četvrti, odnosno mjesnih odbora na svojem području;
16. predlaže kandidate za suce porotnike.

Vijeće obavlja i druge poslove, što mu ih iz samoupravnog djelokruga Grada Zagreba povjeri Gradska skupština, a koji su od značaja za Gradsku četvrt.
	
II. RAD VIJEĆA – 2018. GODINA

OSNOVNI KVANTITATIVNI POKAZATELJI

a) sjednice Vijeća 
1. Održano je 14 sjednica 
2. Ukupno točaka dnevnog reda 121 – prosječno 8 po sjednici
3. Prosječna prisutnost vijećnika sjednicama Vijeća 18 (od 19) – 95 %
4. Na 14 održanih sjednica Vijeća doneseno je 295 raznih akta

b) radna tijela Vijeća
1. Mandatno povjerenstvo (3 člana)
2. Odbor za komunalne aktivnosti (7 članova)
3. Odbor za financije i ostale nespomenute rashode (5 članova)

c) predsjednik Vijeća
Predsjednik Vijeća:
1. predstavlja Gradsku četvrt i Vijeće;
2. saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća;
3. provodi i osigurava provođenje odluka Vijeća te izvješćuje o provođenju odluka Vijeća;
4. surađuje s gradonačelnikom i predsjednikom Gradske skupštine;
5. brine o provedbi akata što se odnose na rad Gradske četvrti;
6. sudjeluje u provođenju mjera civilne zaštite;
7. informira građane o pitanjima važnim za Gradsku četvrt;
8. koordinira rad predsjednika mjesnih odbora na području Gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt;
9. obavlja i druge poslove koje mu povjeri Vijeće.

Predsjednik Vijeća odgovara za svoj rad Vijeću.
Za obavljanje poslova iz samoupravnog djelokruga Grada Zagreba koji su povjereni Vijeću, predsjednik Vijeća odgovara gradonačelniku Grada Zagreba.

Predsjednik Vijeća Gradske četvrti Trešnjevka - jug obavljao je svoje dužnosti sukladno Statutu Grada Zagreba i Pravilima Gradske četvrti Trešnjevka - jug.
Tijekom godine obavljani su razgovori s građanima kako u uredu tako i na samom terenu radi uvida u konkretne probleme; obilaženje gradske četvrti radi praćenja aktivnosti i radova, kako komunalnih aktivnosti i programa održavanja tako i svih drugih koji su se odvijali na području četvrti. Prisustvovanje raznim sastancima u prostorima gradskih tijela, trgovačkim društvima, Gradskim uredima, zavodima i službama; ustanovama na području četvrti, koordinacijama u Gradu i u Gradskoj četvrti, sa predsjednicima vijeća mjesnih odbora, te redovno sjednicama Gradske skupštine Grada Zagreba. Odaziv prigodnim priredbama, predstavljanjima, smotrama, sastancima i skupštinama raznih društva i udruga. Također suradnja sa gradskim zastupnicima iz četvrti u zajedničkim naporima za rješavanje problema četvrti odnosno uvrštavanja u programe – proračun Grada Zagreba.

d) potpredsjednik Vijeća
Potpredsjednik Vijeća:
1. zamjenjuje predsjednika Vijeća u slučaju njegove spriječenosti ili odsutnosti;
2. pomaže predsjedniku Vijeća u radu;
3. obavlja poslove iz djelokruga predsjednika Vijeća što mu ih povjeri predsjednik Vijeća.
Za vrijeme dok zamjenjuje predsjednika Vijeća, potpredsjednik ima prava i dužnosti predsjednika.
Pri obavljanju povjerenih poslova potpredsjednik je dužan pridržavati se predsjednikovih uputa.

Potpredsjednik Vijeća obavljao je svoje dužnosti sukladno Statutu Grada Zagreba i Pravilima Gradske četvrti Trešnjevka - jug. Pomagao je predsjedniku Vijeća u radu, te je obavljao sve poslove koji su mu bili povjereni. Zajedničkim radom i dogovaranjem odnosno suradnjom s gradskim tijelima, trgovačkim društvima i ustanovama.

e) članovi Vijeća
Članovi Vijeća imaju prava i dužnosti osobito:
1. prisustvovati sjednicama Vijeća;
2. predlagati Vijeću razmatranje pojedinih pitanja iz njegova djelokruga;
1. raspravljati i izjašnjavati se o svim pitanjima koja su na dnevnom redu Vijeća.
Članovi Vijeća imaju i druga prava i dužnosti utvrđene poslovnikom o radu Vijeća:
1. prisustvovati sjednicama Vijeća i radnih tijela kojih je član i sudjelovati u njihovu radu;
2. predlagati Vijeću razmatranje pojedinih pitanja iz njegova djelokruga;
3. raspravljati i izjašnjavati se o svakom pitanju što je na dnevnom redu Vijeća te o njemu odlučivati;
4. predlagati donošenje akata iz djelokruga Vijeća, ako posebnim propisima nije drukčije određeno;
5. podnositi amandmane na prijedloge akata;
6. tražiti i dobiti podatke i obavijesti od tijela Grada Zagreba i gradskih upravnih tijela potrebne za obavljanje dužnosti člana Vijeća te, s tim u vezi, koristiti se njihovim stručnim i tehničkim uslugama;
7. postavljati pitanja i tražiti obavijesti na sjednici Vijeća ili ih uputiti u pisanom obliku i na njih dobiti odgovor;
8. ako član Vijeća nije zadovoljan odgovorom, može tražiti daljnja pojašnjenja, odnosno o tome predložiti raspravu na sjednici Vijeća;
9. biti biran i prihvatiti izbor u radna tijela Vijeća.

	Vijeće je izglasalo članove Zapovjedništva civilne zaštite (7 članova) Gradske četvrti Trešnjevka - jug. 
	Vijeće je osnovalo i imenovalo Vijeće za prevenciju Gradske četvrti Trešnjevka – jug (7 članova).
Članovi Vijeća Gradske četvrti Trešnjevka - jug obavljali su svoje dužnosti sukladno Statutu Grada Zagreba, Pravilima Gradske četvrti Trešnjevka - jug i Poslovniku o radu Vijeća. Članovi Vijeća su na sjednicama Vijeća učestvovali u raspravama i iznošenju prijedloga i inicijativa. Također bili su aktivni na području svoje mjesne samouprave razgovarajući s građanima, obilazeći teren radi pripreme plana komunalnih aktivnosti i programa održavanja te uočavanja svih problema u četvrti. Također svojim inicijativama dali su doprinos za unapređenje rada i funkcioniranja Vijeća Gradske četvrti i mjesne samouprave.
Posebno treba istaknuti iz godine u godinu sve veće zajedništvo u rješavanju konkretnih problema i potreba građana u cijeloj gradskoj četvrti. 

III. SADRŽAJ RADA VIJEĆA

Vijeće Gradske četvrti Trešnjevka - jug je tijekom 2018. godine donijelo sukladno Statutu Grada Zagreba :

Godišnji izvještaj o izvršenju financijskog plana Gradske četvrti Trešnjevka – jug za 2017., Izvješće o radu Vijeća za 2017. godinu, Program rada Vijeća za 2018., Financijski plan za 2018. i izmjene Financijskog plana za 2018., Program održavanja komunalne infrastrukture na području Gradske četvrti Trešnjevka-jug u 2018., Plan komunalnih aktivnosti Gradske četvrti Trešnjevka – jug u 2018., te izmjene i dopune Plana za 2018.

Plan komunalnih aktivnosti u dijelu koji se odnosi na novo planirane akcije je realiziran u visokom postotku tj. osim u dijelu koji se odnosi na gradnju objekta Društvenog doma Gajevo i uređivanje prizemlja Društvenog doma Prečko čija se realizacija planira nastaviti u sljedećoj kalendarskoj godini. Kako bi realizacija bila što uspješnija donesena su i četiri Zaključka o izmjeni i dopuni Plana komunalnih aktivnosti Gradske četvrti Trešnjevka – jug u 2018.

Vijeće Gradske četvrti Trešnjevka - jug i Vijeće Mjesnog odbora Prečko pokrenuli su inicijativu za gradnju ustanove za smještaj starijih i nemoćnih osoba u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko. Na području gradske četvrti ne postoji ustanova za smještaj starijih i nemoćnih osoba iako je četvrt velike gustoće i druga po broju stanovnika u Zagrebu.
Vijeće Gradske četvrti Trešnjevka - jug i Vijeće Mjesnog odbora Vrbani pokrenuli su inicijativu za gradnja višenamjenskog objekta u kojem bi bila zdravstvena stanica, društveni dom te prostor za knjižnicu. Realizacija inicijative je moguća na parcelama k.č.br. 5880/1 i 5881/1 obje k.o. Vrapče u naselju Vrbani III koje se prema važećem planu UPU Vrbani III nalaze u zoni D - društvene namjene (prema prijedlogu Vijeća u vrijeme izrade tog plana upravo s namjerom da se omogući gradnja predmetnog objekta).

Vijeće Gradske četvrti Trešnjevka-jug i Vijeće Mjesnog odbora Jarun pokrenuli su inicijativu za gradnju dječjeg vrtića u Našičkoj ulici na k.č.br. 3735/4, 3735/5 i 3741 sve k.o. Rudeš u zoni namjene D4 – javna i društvena namjena - predškolska.

Tijekom godine Vijeće se intenzivno bavilo rješenjima od interesa za područje Gradske četvrti u postupcima izrade i donošenja prostornih i drugih planskih dokumenata i njihova ostvarenja.

Vijeće je zaprimilo više zahtjeva Gradskog ureda za imovinsko – pravne poslove i imovinu Grada za korištenje zemljišta u vlasništvu Grada Zagreba na način da se isto daje u najam ili se raspisuje javni natječaj za prodaju o kojima se pojedinačno odlučivalo na način da se čuvaju kvalitetne javne površine i površne potrebne za poboljšanje komunalne infrastrukture kao npr. gradnja okretišta u slijepim ulicama, uređivanje i očuvanje zelenih površina te sprječavanje devastacije i smanjivanja rezerviranih zona javne i društvene namjene i zona infrastrukturnih sustava u urbanističkim planovima koje su planirane za kvalitetan razvoj Grada i Četvrti.

Financijski plan je donesen na način da se povećala pozicija uredska oprema i namještaj te je nabavljena informatička oprema za potrebe vijeća mjesnih odbora te informatička oprema potrebna za dostavu materijala članovima Vijeća i predsjednicima vijeća mjesnih odbora.

Raspolažući sredstvima na poziciji ostali nespomenuti rashodi poslovanja Vijeće je sufinanciralo sve dane mjesnih odbora i druge slične manifestacije, tiskanje kvartovskog glasila „Glas Trešnjevke“, nabavu potrošnog materijala za dječje vrtiće, osnovne škole i podružnice Knjižnica grada Zagreb.

Vijeće Gradske četvrti Trešnjevka - jug je u 2018. godini radilo u skladu sa Statutom Grada Zagreba, te Pravilima i Poslovnikom Gradske četvrti. Svoje dužnosti i obveze ispunjavalo je samostalnim aktima odnosno dokumentima i prijedlozima višim gradskim tijelima. Kontinuirano su sagledavane potrebe i problemi građana gradske četvrti sa jedne strane, te mogućnosti sa druge kako financija, brzine, programa i prioriteta Grada Zagreba posebno društvenih djelatnosti (predškolski odgoj i obrazovanje, javno zdravstvo, socijalne skrbi, kulture, tehničke kulture i sporta) koje su određivale okvire djelovanja Vijeća. Ali i u tim okvirima, kvalitetno djelovanje i doprinos u rješavanju i zadovoljavanju ukupnih potreba građana Gradske četvrti bila je zadaća Vijeća.

IV. ZAKLJUČNE OCJENE

U postojećem sastavu Vijeće Gradske četvrti Trešnjevka - jug u sustavu mjesne samouprave Grada Zagreba želi ostvariti nove napretke u poboljšanju i razvoju mjesne samouprave. U zadanim okvirima djelovanja i funkcioniranja odnosno ograničenoj ulozi i ovlastima Vijeća razvoj mjesne samouprave je kontinuirani proces. Mogućnosti i načini rješavanja problema građana i poboljšanje kvalitete života na području gradske četvrti su najvažniji faktori ili kriteriji po kojima možemo zaključivati rad u protekloj godini. U takvim uvjetima je potrebno raditi iskorake u poboljšanju rada, uvjeta i resursa kako financijskih, ljudskih, tehničkih i materijalnih; također potrebna je i upornost i zalaganje odnosno kvalitetan rad.

Rješavanje problema i potreba građana direktno putem malih komunalnih akcija i indirektno putem gradskih upravnih tijela, ureda, zavoda, službi te trgovačkih društava u vlasništvu Grada Zagreba jesu zadani okviri djelovanja i rada. Prepoznavanjem mnogobrojnih potreba i problema, nedostataka u komunalnom standardu i društvenom životu građana s jedne strane i ograničenih financijskih sredstva s druge iziskuje potrebu za većim sredstvima. Osnivanjem i izborom vijeća mjesnih odbora dovršeno je ustrojstvo mjesne samouprave u Gradu Zagrebu.

Suradnja Vijeća, vijeća mjesnih odbora i Grada Zagreba (gradska tijela, gradski uredi, zavodi, službe i trgovačka društva) unaprijeđena je u odnosu na 2017. godinu.

I. Sjednice Vijeća Gradske četvrti i radnih tijela Vijeća

	
	do 30.6.
	 od 1.7.
	2018.

	Broj održanih sjednica Vijeća GČ
	7
	7
	14

	Prosječan broj prisutnih članova Vijeća /Broj članova VGČ
	18/19
	18/19
	18/19

	Ukupan broj točaka dnevnih redova održanih sjednica Vijeća
	71
	50
	121

	Ukupan broj akata (zaključaka, planova i dr.) donesenih na sjednicama Vijeća
	159
	136
	295

	Broj pitanja, zahtjeva i prijedloga članova Vijeća na koje su zatraženi odgovori ili očitovanja gradskih tijela ili drugih subjekata
	12
	6
	18

	Broj pitanja, zahtjeva i prijedloga članova Vijeća na koje su pribavljeni odgovori ili očitovanja gradskih tijela ili drugih subjekata
	10
	3
	13

	Broj donesenih mišljenja Vijeća o prijedlozima (nacrtima) akata gradskih tijela
	100
	49
	149

	Broj aktivnih radnih tijela Vijeća (povjerenstava, radnih skupina i sl.) 
	3
	3
	3

	Ukupan broj održanih sjednica radnih tijela Vijeća
	7
	5
	12

	Uobičajeno vrijeme održavanja sjednica Vijeća
	16:30
	17:00
	17:00



II. Sjednice Koordinacije Gradske četvrti

	Broj održanih sastanaka predsjednika VGČ s predsjednicima VMO
	6
	6
	12

	Prosječan broj prisutnih predsjednika VMO na sjednicama Koordinacije
	5/6
	4/6
	4/6



III. Zahtjevi građana i pravnih osoba

	Ukupan broj zaprimljenih podnesaka (za Ured, Vijeće GČ, predsjednika Vijeća i vijeća mjesnih odbora)
	41
	129
	170

	Broj zaprimljenih podnesaka vijećima mjesnih odbora
	25
	77
	102

	Broj podnesaka proslijeđenih drugim subjektima
	38
	34
	72

	Broj riješenih podnesaka (predmeta)
	5
	85
	90

	Broj odgovora na upite medija, odnosno građana putem medija
	0
	2
	2


Ad. 3. Prijedlog programa rada Vijeća Gradske četvrti Trešnjevka – jug za 2019. godinu
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda otvara raspravu. U raspravi sudjeluju: Goran Katavić, i Jasmina Zuber Majerić.
	Nakon rasprave Vijeće uz 9 glasova ZA, 7 PROTIV i 1 SUZDRŽANIM donosi
PROGRAM RADA
VIJEĆA GRADSKE ČETVRTI TREŠNJEVKA - JUG
ZA 2019. GODINU
I. POLAZNE OSNOVE
Djelovanje Vijeća Gradske četvrti Trešnjevka – jug (u nastavku: Vijeće) polazi od sagledavanja stanja, potreba i problema Gradske četvrti (radi se o dinamičnom i kontinuiranom procesu):
1. stanje komunalne infrastrukture, potrebe izgradnje, te budući planovi razvoja i uređenja naselja, kvaliteta komunalnog standarda, kvaliteta stanovanja;
2. potreba donošenja i izrada prostornih planova i drugih planskih dokumenata, uključivanje Vijeća u rasprave o prostornom planiranju, izmjenama i dopunama GUP-a, urbanističkim planovima, radi zaustavljanja nasilja u prostoru neadekvatnom gradnjom, potrebom sanacije starih cesta i izgradnje novih, nedostatnih garaža i parkirališta; izgrađeni nogostupi pretvoreni su u parkirališta automobila, a i malo postojećih parkova i zelenih površina se uništava; zalaganje za izgradnjom prostora za društvene potrebe, stara dječja igrališta modernizirati sa novom opremom, postojeće zelene površine održavati i urediti u parkovne površine radi unapređenja kvalitete življenja na prostoru cijele gradske četvrti;
3. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa; prevencija svih ovisnosti ukupne populacije stanovnika;
4. predlaganja i praćenja mjera i akcija za zaštitu i unapređivanje okoliša te za poboljšanje uvjeta života; mjera za učinkovitiji rad komunalnih službi;
5. mjere nakon razmatranja stanja sigurnosti i zaštite osoba, imovine i dobara; organizacija i provođenje civilne zaštite, nastavak mjera i aktivnosti projekta „Policajac u zajednici“, 
6. daljnja potreba za sveobuhvatnom i temeljitom analizom ukupnog stanja i strukture stanovništva na području Gradske četvrti, kao osnovom za osmišljavanje djelovanja Vijeća u pitanjima iz njegove nadležnosti;
7. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Trešnjevka - jug; značajan je objekt crkva Sv. Mati Slobode i to od šireg značaja; Dom zdravlja Zagreb - Zapad sa svojim zdravstvenim stanicama na području Gradske četvrti; područje Gradske četvrti nema industrijskih proizvodnih tvrtki, pa se nameće zaključak da je potrebno podupirati razvoj malog i srednjeg poduzetništva, obrta i zanatstva; razvoj ustanova i sportskih objekata Rekreacijski sportski centar Jarun, Sportski park Mladost, Kineziološki fakultet, Studentski dom “Stjepan Radić”, Dom odbojke, APIS IT; značajni trgovački objekti su Lidl, Konzum i Spar, trgovački centar Prečko i trgovački centar Point – Vrbani III; 
8. razvoj, rad i uspostava novog sustava mjesne samouprave sa mjesnim odborima i vijećima;
9. kontinuirano osiguravanje boljih i većih direktnih mogućnosti utjecaja i djelovanja Vijeća.
Vijeće će također djelovanje u tekućoj godini usmjeriti i na daljnjem stvaranju neophodnih normativno - organizacijskih, informacijskih, kadrovskih, materijalnih i drugih uvjeta za kvalitetno funkcioniranje Gradske četvrti i mjesnih odbora te njihovih predstavničkih tijela u narednim godinama.
II. GLAVNI CILJEVI
Sukladno svojim ovlastima, definiranim Zakonom o Gradu Zagrebu, Statutom Grada Zagreba i Pravilima Vijeća Gradske četvrti, Vijeće u 2019. godini želi ostvariti slijedeće ciljeve:
1. u najvećoj mogućoj mjeri pridonijeti kvalitetnijem razvoju i radu mjesnih odbora;
2. osmisliti učinkovit sustav održavanja, opremanja i obnove svih prostora mjesne samouprave; Vijeće Gradske četvrti će odgovornim upravljanjem prostorima mjesne samouprave poticati realizaciju različitih aktivnosti i programa javnih ustanova, udruga i udruženja građana kao npr. Centra za kulturu Trešnjevka – dani mjesnih odbora i besplatne radionice za sve uzraste građana; Udruge Sunce - „Savjetovalište u zajednici“, „Sport za sve“, programi u prostorima (društveni domovi) Knežija, Horvati - Srednjaci i Prečko, te prostorima Gajevo, Jarun i Vrbani;
3. nakon analize i utvrđivanja postojećeg stanja u objektima mjesne samouprave te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
4. osigurati sustavno prikupljanje i obradu te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
5. kontinuirano pratiti ostvarivanje planova izgradnje i obnove komunalnih objekata te drugih godišnjih planova gradskih upravnih tijela i trgovačkih društava na području Gradske četvrti radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog; zatražiti i predložiti trgovačkim društvima rješavanje akutnih problema (prometnice, plin, parkirališta, parkovi itd.) te osiguranje sredstava u 2019. odnosno planovima za 2020. godinu; posebno usmjeriti aktivnosti da se u Proračunu Grada za 2020. godinu osiguraju sredstva za negospodarstvene investicije, posebno na rješavanju prostora za objekte društvene brige o djeci (vrtići i jaslice), te osnovnih i srednjih škola u uređenju sportskih terena, okoliša i javne rasvjete;
6. planiranje drugih javnih objekata (vrtića, škola, zdravstvenih stanica, društvenih domova i policijske postaje);
7. završetak gradnje Društvenog doma Gajevo;
8. završetak uređenja prizemlja objekta Društvenog doma Prečko;
9. inzistiranje na dogradnji centralnog objekta Dječjeg vrtića Matije Gupca;
10. inzistiranje na izgradnji zamjenskog objekta Osnovne škole Horvati.
11. nastavak zajedničke inicijative sa Vijećem Mjesnog odbora Prečko za gradnju ustanove za smještaj starijih osoba u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko;
12. nastavak zajedničke inicijative sa Vijećem Mjesnog odbora Vrbani za gradnju višenamjenskog objekta - dom zdravlja, društveni dom i knjižnica - u razumnom vremenu uz uvjet da se osigura privremeno rješenje za ambulantu već u studenom 2019. Važećim urbanističkim planovima je predviđen prostor u zoni D – javne i društvene namjene u novom naselju Vrbani III (prema traženju Vijeća Gradske četvrti Trešnjevka – jug u vrijeme donošenja UPU Vrbani III). Dio navedene zone omeđen ulicom Kutnjački put, objektima Kutnjački put 21 i Kutnjački put 13-15 te Horvaćanoskom cestom je neizgrađen;
13. nastavak zajedničke inicijative za gradnju policijske postaje na području Vrbana;
14. inicijativa za izgradnju dječjeg vrtića u Našičkoj ulici na k.č.br. 3735/4, 3735/5 i 3741 sve k.o. Rudeš u zoni namjene D4 – javna i društvena namjena - predškolska
15. omogućiti članovima Vijeća i vijeća mjesnih odbora, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Gradsku četvrt, a radi ostvarivanja primjerenog utjecaja na odluke (davanje mišljenja te podnošenjem inicijativa i prijedloga);
16. pokretanje inicijative za izgradnju fiksnog reciklažnog dvorišta i komunalne ispostave Podružnice Čistoća;
III. ZADACI I ROKOVI
	Radi postizanja ovih programom utvrđenih ciljeva Vijeće će, na svojim radnim sjednicama u tijeku 2019. godine, u naznačenim rokovima, raspraviti i donijeti odgovarajuće akte, naročito o slijedećim pitanjima:
1. utvrđivanje programa održavanja komunalne infrastrukture (siječanj)
2. utvrđivanje plana komunalnih aktivnosti (ožujak) čiji sastavni dio su planovi malih komunalnih akcija mjesnih odbora, s rokom izvršenja posla do mjeseca studenog - prosinca; donošenje godišnjeg izvještaja o izvršenju financijskog plana (rujan), donošenje financijskog plana (siječanj);
3. koordinacija rada vijeća mjesnih odbora (kontinuirano);
4. informacija o godišnjim planovima gradskih trgovačkih društava i javnih gradskih ustanova i gradskih upravnih tijela;
5. analiza stanja objekata mjesne samouprave na području Gradske četvrti i Prijedlog programa izgradnje, sanacije, uređenja i opremanja objekata mjesne samouprave (prethodna rasprava i utvrđivanje načina pripreme analize stanja i prijedloga programa, a završna rasprava i donošenje programa u studenom);
6. donošenje zaključka o načinu angažiranja članova Vijeća u praćenju stanja u pojedinim dijelovima Gradske četvrti (zaduženjima, praćenje problema u komunalnoj infrastrukturi, civilnoj zaštiti, posebno u objektima dječjih vrtića i osnovnih škola, te u ugrožavanju sigurnosti građana i imovine, uključenje u aktivnosti projekta „Policajac u zajednici“, itd., radom u odborima – povjerenstvima Vijeća Gradske četvrti (kontinuirano));
7.  Izvješće o radu Vijeća u 2018. godini i Program rada za 2019. godinu;
8. suradnja Vijeća sa svim javnim ustanovama (Centar za socijalnu skrb i Centar za kulturu Trešnjevka), udruženjima građana, udrugama, sportskim, kulturnim, zdravstvenim, humanitarnim i drugim organizacijama sa područja Gradske četvrti, Udrugom Sunce u projektu „Savjetovalište u zajednici“, Odredom izviđača Jarun te drugim aktivnostima i programima.
9. izvješće o realizaciji Plana komunalnih aktivnosti u prethodnoj kalendarskoj godini.
IV TEKUĆA PITANJA
1. Vijeće će, osim o navedenim, tijekom godine raspravljati i o drugim pitanjima koja, sukladno Statutu Grada, ocijeni značajnim. Ono će također raspravljati i donositi mišljenja o prijedlozima akata o kojima su gradonačelnik, gradska upravna tijela i trgovačka društva dužna prije njihova donošenja zatražiti mišljenje Vijeća (članak 86. i 89. Statuta Grada Zagreba - Službeni glasnik Grada Zagreba 23/16, 2/18 i 23/18).
2. Zbog uzajamne tijesne povezanosti dinamike rada Vijeća i rada gradonačelnika, te gradskih upravnih tijela i trgovačkih društva, u ovom programu naznačene rokove realizacije pojedinih zadataka Vijeća valja shvatiti samo kao vjerojatne.
Ad. 4. Prijedlog financijskog plana Gradske četvrti Trešnjevka - jug za 2019.
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te predaje riječ Goranu Kataviću u ime Odbora za financije i ostale nespomenute rashode poslovanja. Predsjednica otvara raspravu. U raspravi sudjeluju: Goran Katavić, Tomislav Branđolica i Anika Kosovec – Krželj.
Prisutno 19 od 19 članova Vijeća.
	Nakon rasprave Vijeće uz 10 glasova ZA, 8 PROTIV i 1 SUZDRŽANIM donosi

	FINANCIJSKI PLAN 

	Gradske četvrti Trešnjevka-jug za 2019.

	
	
	
	
	
	
	
	
	
	

	Članak 1.

	Financijski plan Gradske četvrti Trešnjevka - jug za 2019. (dalje u tekstu : Plan) sastoji se od :

	
	
	
	
	
	
	
	
	
	

	
	PRIHODA
	45.754.000,00
	kn
	
	
	
	
	
	

	
	RASHODA
	45.754.000,00
	kn
	
	
	
	
	
	

	
	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	45.754.000,00

	6711
	PRIHODI ZA FINANCIRANJE RASHODA POSLOVANJA
	41.866.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	3.888.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	45.754.000,00

	 
	OSNOVNA DJELATNOST GRADSKE ČETVRTI TREŠNJEVKA - JUG
	28.347.900,00

	3223
	ENERGIJA
	20.000,00

	3232
	USLUGE TEKUĆEG I INVESTICIJSKOG ODRŽAVANJA 
	9.413.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	12.751.000,00

	3235
	ZAKUPNINE I NAJAMNINE
	25.000,00

	3237
	INTELEKTUALNE I OSOBNE USLUGE
	36.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	1.927.900,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	87.000,00

	4214
	OSTALI GRAĐEVINSKI OBJEKTI 
	3.878.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	17.406.100,00

	3232
	ODVODNJA ATMOSFERSKIH VODA
	1.267.000,00

	3232
	ČIŠĆENJE JAVNIH POVRŠINA
	5.634.000,00

	3232
	ODRŽAVANJE JAVNIH POVRŠINA
	6.546.100,00

	3232
	ODRŽAVANJE NERAZVRSTANIH CESTA
	3.959.000,00

	
	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.


Ad. 5. Prijedlog zaključka o prijedlogu utroška sredstava s pozicije ostali nespomenuti rashodi poslovanja u 2019.
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te predaje riječ Goranu Kataviću u ime Odbora za financije i ostale nespomenute rashode poslovanja. Predsjednica otvara raspravu.
Bez rasprave Vijeće uz 11 glasova ZA i 8 PROTIV donosi
ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I. Vijeće Gradske četvrti Trešnjevka - jug iz Razdjela Proračuna Grada Zagreba 0502, na poziciji 126-3299 "Ostali nespomenuti rashodi poslovanja" za 2019. raspolaže sa 200.000,00 kn.
	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                                  5.000,00 kn

2. Društvena, kulturna, sportska i druga događanja		          60.000,00 kn

3. Financijska potpora ustanovama čiji osnivač je Grad Zagreb       135.000,00 kn

                                                                             Ukupno:                      200.000,00 kn

        III. Daje se ovlaštenje predsjednici Vijeća Gradske četvrti Trešnjevka - jug da u ime Vijeća tijekom godine iz Razdjela Proračuna Grada Zagreba 0502, na poziciji 126-3299 "Ostali nespomenuti rashodi poslovanja" za 2019. odobrava plaćanja do iznosa od  1.000,00 kn. 
       O potpisanim odobrenjima predsjednica Vijeća će izvijestiti Vijeće na sjednici.

          IV. Ovaj će zaključak biti dostavljen Gradskom uredu za mjesnu samoupravu.

OBRAZLOŽENJE
Daje se ovlaštenje predsjednici Vijeća Gradske četvrti Trešnjevka - jug, da odobrava i potpisuje akte u ime Vijeća u svrhu brže realizacije izdavanja narudžbenica temeljem odobrenih zahtjeva i ponuda. 
Na taj način se ubrzava obrada dokumentacije i realizacije utroška sredstava iz Razdjela Proračuna Grada Zagreba 0502, na poziciji 126-3299 "Ostali nespomenuti rashodi poslovanja" za 2019. Vijeća Gradske četvrti Trešnjevka - jug. 
Okvirni iznos po Odobrenju je do 1.000,00 kn, ovisno o zamolbama ustanova čiji osnivač je Grad Zagreb.
O potpisanim odobrenjima predsjednica Vijeća će izvijestiti Vijeće na svakoj sjednici.
Ad 6. Prijedlog zaključka o utrošku sredstava s pozicije uredska oprema i namještaj za 2019.
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te otvara raspravu.
	Bez rasprave Vijeće jednoglasno donosi
Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 126 - 4221 UREDSKA OPREMA I NAMJEŠTAJ Vijeća Gradske četvrti Trešnjevka - jug za financiranje nabave daktilo stolaca (2 kom) za potrebe Područnog odsjeka Trešnjevka – jug.
1. Ovaj se zaključak dostavlja Gradskom uredu za mjesnu samoupravu na postupanje.
Ad 7. Prijedlog Programa održavanja komunalne infrastrukture na području Gradske četvrti Trešnjevka – jug u 2019.
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te otvara raspravu. 
	Bez rasprave Vijeće uz 10 glasova ZA, 8 PROTIV i 1 SUZDRŽANIM donosi
PROGRAM
održavanja komunalne infrastrukture
na području Gradske četvrti Trešnjevka - jug u 2019.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Trešnjevka - jug  (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2019. i Financijskom planu Gradske četvrti za 2019. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 17.406.100,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje građevina javne odvodnje oborinskih voda
	Vodoopskrba i odvodnja d.o.o.
	1.267.000,00

	3.2
	održavanje čistoće javnih površina
	Zagrebački holding d.o.o., 
Podružnica Čistoća
	5.634.000,00

	3.3
	održavanje javnih zelenih površina
	Zagrebački holding d.o.o., 
Podružnica Zrinjevac
	6.546.100,00

	3.4
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	3.959.000,00

	Ukupno
	17.406.100,00




	4. Pod održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.280 vodolovnih grla te drugih građevina javne odvodnje oborinskih voda na području Gradske četvrti u 2019. godini.

	5. Pod održavanjem čistoće javnih površina, prema ovom programu, u smislu odredaba Zakona o komunalnom gospodarstvu (Narodne novine 68/18 i 110/18) i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 1.165.535 m2 javnih površina, čišćenja 588.956 m2 velikom čistilicom, pranja 850.667 m2 autocisternom te druge poslove čišćenja i pranja na području Gradske četvrti u 2019.

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.354.800 m² javnih zelenih površina na području Gradske četvrti u 2019. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	Ovaj program obuhvaća sve poslove redovitog održavanja ukupno 665.925 m² nerazvrstanih cesta na području Gradske četvrti u 2019. godini, uključujući održavanje semaforskih uređaja na 33 lokacije, osim poslova obuhvaćenih planovima malih komunalnih akcija mjesnih odbora.
	8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.
	9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.
	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2019. i ovim programom, a prema načelima štednje i racionalnog korištenja sredstava.
	11. Ovaj će program biti objavljen u Službenom glasniku Grada Zagreba.
Ad 8. Izmještanje spremnika za odvojeno prikupljanje otpada na raskrižju ulica Božidara Rašice i Marijana Haberlea
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Tomislav Madžar.
Nakon rasprave Vijeće uz 17 glasova ZA, 1 PROTIV i 1 SUZDRŽANIM donosi
Z A K LJ U Č A K
o izmještanju spremnika na raskrižju ulica Božidara Rašice i Marijana Haberlea
1. Vijeće je raspravljalo o očitanju Gradskog ureda za prostorno uređenje, izgradnju Grada, graditeljstvo, komunalne poslove i promet vezano za premještanje spremnika na križanju ulica Božidara Rašice i Marijana Haberlea u kojem se navodi da spremnici za odvojeno prikupljanje otpada smanjuju vertikalnu preglednost samog križanja, zbog čega dolazi do ugrožavanja sigurnosti motornog prometa.
2. Vijeće je suglasno s premještanjem spremnika na južni ugao predmetnog križanja te traži da prilikom izmještanja spremnika budu prisutni predstavnici Vijeća Mjesnog odbora Horvati - Srednjaci.
3. Ovaj zaključak bit će dostavljen Zagrebačkom holdingu d.o.o. – Podružnici Čistoća, Gradskom uredu za mjesnu samoupravu i Vijeću Mjesnog odbora Horvati - Srednjaci.
Ad 9. Uspostava naplate parkiranja na području Mjesnog odbora Horvati - Srednjaci
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Nenad Ljubić, Tomislav Madžar, Nenad Klapčić, Davor Laura, Darko Mrzlečki, Miroslav Fortuna, Tomislav Branđolica, Ankica Kosovec-Krželj, Denis Hrestak, Saša Stipić, Dominik Gluhinić i Danijel Samaržija.
Nakon rasprave Vijeće uz 18 glasova ZA i 1 SUZDRŽANIM donosi
Z A K LJ U Č A K
o uspostavi naplate parkiranja na području Mjesnog odbora Horvati – Srednjaci, druga zona
1. Vijeće je raspravljalo o prijedlogu predsjednika Vijeća Maria Crkvenca i zaključku Vijeća Mjesnog odbora Horvati – Srednjaci vezano za proširenje zone naplate parkiranja na području Mjesnog odbora Horvati – Srednjaci, a koji do sada nisu bili u sustavu naplate, u drugu zonu naplate.
2. Vijeće odbija predmetni prijedlog Vijeća Mjesnog odbora Horvati - Srednjaci.
3. Vijeće traži da Vijeće Mjesnog odbora Horvati – Srednjaci dostavi potrebnu stručnu analizu nadležnog Gradskog ureda vezano za broj vozila, broj postojećih parkirališnih mjesta i broj potrebnih parkirališnih mjesta kao i mišljenje građana o predmetnoj analizi i prijedlogu.
4. Ovaj zaključak bit će dostavljen Gradskom uredu za mjesnu samoupravu i Vijeću Mjesnog odbora Horvati - Srednjaci.
Ad 10. Obilježavanje novih parkirališnih mjesta na k.č.br. 4240/6 k.o. Rudeš po zahtjevu građana
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Danijel Samaržija i Denis Hrestak.
Nakon rasprave Vijeće jednoglasno donosi
Z A K LJ U Č A K
o iscrtavanju parkirališnih mjesta unutar bloka zagrada Hrgovići 22-28 i Horvaćanska cesta 120-126
1. Vijeće je raspravljalo o prijedlogu građana i zaključku Vijeća Mjesnog odbora Jarun vezano za uz mogućnost iscrtavanja novih parkirališnih mjesta unutar bloka zgrada Hrgovići 22-28 i Horvaćanska cesta 120-126 na k.č.br. 4240/6 k.o. Rudeš..
2. Vijeće je suglasno sa inicijativom te predlaže da se Gradski ured za prostorno uređenje, izgradnju Grada, graditeljstvo, komunalne poslove i promet očituje o mogućnosti iscrtavanja parkirališnih mjesta unutar predmetnog bloka i/ili da izradi prijedlog rješenja prometa u mirovanju za zgrade Hrgovići 22- 28 i Horvaćanskca cesta 120 - 126.
3. Ovaj zaključak bit će dostavljen Gradskom ured za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Mjesnog odbora Jarun.
Ad 11. Prijedlog lokacije za fiksno reciklažno dvorište na dijelu k.č.br. 3033/1 k.o. Rudeš
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Nenad Ljubić i Dominik Gluhinić.
Nakon rasprave Vijeće jednoglasno donosi
Z A K LJ U Č A K
o lokaciji za fiksno reciklažno dvorište
1. Vijeće je zaprimilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za građenje komunalne infrastrukture i održavanje javnoprometnih površina, javnih objekata i javne rasvjete kojim se traži očitovanje o izgradnji fiksnog reciklažnog dvorišta na označenom dijelu k.č.br. 3033/1 k.o. Rudeš.
2. Vijeće je protiv izgradnje fiksnog reciklažnog dvorišta na predmetnoj lokaciji.
3. Ovaj zaključak bit će dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Gradskom uredu za mjesnu samoupravu i Vijeću Mjesnog odbora Jarun.
Prisutno 18 od 19 članova Vijeća.
Ad 12. Izmještanje umjetnih izbočina u Ujevićevoj ulici 17c
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o izmještanju uspornika u Ujevićevoj 17 C
1. Vijeće je zaprimilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, KLASA: 340-08/18-002/1129, URBROJ: 251-13-41-1/001-18-2 od 25. listopada 2018., vezano za izmještanje umjetnih izbočina za smirenje prometa sa lokacije u Ujevićevoj ulici 17c na novu lokaciju – sjevernije.
2. Vijeće je suglasno s prijedlogom Vijeća Mjesnog odbora Knežija da se u potpunosti uklone umjetne izbočine za smirenje prometa iz Ujevićeva ulice 17c te da se uspornici postavljeni ispred Ujevićeve ulice 26 na istočnom traku kolnika izmjeste na novu lokaciju u Ujevićevoj ulici 22.
3. Ovaj zaključak bit će dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Mjesnog odbora Knežija.
Ad 13. Postava uspornika u ulici Vrbje
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 17 glasova ZA i 1 SUZDRŽANIM donosi
Z A K LJ U Č A K
o postavi uspornika u ulici Vrbje
1. Vijeće je zaprimilo dopis Gradskog ureda za prostorno uređenje, izgradnju Grada, graditeljstvo, komunalne poslove i promet, KLASA: 340-08/18-002/1146, URBROJ: 251-13-41-1/001-18-2 od 5. studenoga 2018., vezano uz prijedlog postave umjetnih izbočina u ulici Vrbje.
2. Vijeće daje pozitivno mišljenje na prijedlog postave prometne opreme u Ulici Vrbje.
3. Ovaj zaključak bit će dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Mjesnog odbora Prečko.
Ad 14. Postava prometne signalizacije u Odakovoj i Komarevskoj ulici
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o postavi prometne signalizacije u Odakovoj i Komarevskoj ulici
1. Vijeće je zaprimilo prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet za postavu prometne signalizacije B39 „zabrana zaustavljanje i parkiranja“ sa dopunskim pločama E16 „pauk“ u Odakovoj i Komarevskoj ulici.
2. Vijeće je suglasno s predmetnim prijedlogom za postavu prometne signalizacije u Odakovoj i Komarevskoj ulici.
3. Ovaj zaključak bit će dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Mjesnog odbora Prečko.
Ad 15. Postava klupa u Dobronićevoj ulici
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Prisutno 19 od 19 članova Vijeća.
Bez rasprave Vijeće jednoglasno donosi
Z A K LJ U Č A K
o postavi klupa u Dobronićevoj ulici 26 - 32
1. Vijeće je dopis Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine vezano uz postavu dviju klupa u Dobronićevoj ulici 26-32.
2. Vijeće je suglasno s dostavljenim prijedlogom o postavi klupa na predmetnoj lokaciji.
3. Ovaj zaključak bit će dostavljen Gradskom ured za prostorno uređenje, izgradnju Grada, graditeljstvo, komunalne poslove i promet, Odsjeku za zelene površine, Gradskom uredu za mjesnu samoupravu i Vijeću Mjesnog odbora Prečko.
Ad 16. Javni natječaj za prodaju nekretnine u vlasništvu Grada Zagreba k.č.br. 2985 k.o. Rudeš
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Ljiljana Suzić i Danijel Samaržija.
Nakon rasprave Vijeće uz 16 glasova ZA, 1 PROTIV i 1 SUZDRŽANIM donosi
Z A K LJ U Č A K
o davanju suglasnosti na raspolaganje nekretninom k.č.br. 2985 k.o. Rudeš
1. Vijeće je zaprimilo dopis Gradskog ureda za imovinsko – pravne odnose i imovinu Grada kojim se traži očitovanje o mogućnosti raspolaganja nekretninom označenom k.č.br. 2985 k.o. Rudeš.
2. Vijeće je suglasno s davanjem na raspolaganje navedenog zemljišta te predlaže da se dobivena sredstva od prodaje stave na raspolaganje Vijeću Gradske četvrti Trešnjevka – jug i Vijeću Mjesnog odbora Gajevo radi dovršenja izgradnje Društvenog doma u Koprivničkoj ulici.
3. Vijeće traži od nadležnih Gradskih tijela da prilikom izdavanja dozvola za gradnju na predmetnom zemljištu posebnu pažnju obrate na broj parkirališnih mjesta s obzirom da je u Oštarijskoj ulici, a i u svim ostalim ulicama Mjesnog odbora Gajevo, problematičan promet u mirovanju.
4. Ovaj zaključak bit će dostavljen Gradskom uredu za imovinsko – pravne poslove i imovinu Grada, Gradskom uredu za mjesnu samoupravu i Vijeću Mjesnog odbora Gajevo.
Ad 17. Zaključak o davanju mišljenja na materijale dostavljene temeljem članka 86. stavak 1. Statuta Grada Zagreba:
a) Odluka o povjeravanju obavljanja komunalne djelatnosti održavanja nerazvrstanih cesta na području Grada Zagreba
Prisutno 16 od 19 članova Vijeća.
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA, 2 PROTIV i 5 SUZDRŽANIH donosi
Z A K LJ U Č A K
o Prijedlogu odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj 
službi gradonačelnika.
b) Odluka o povjeravanju obavljanja komunalne djelatnosti održavanja čistoće javnih površina na području Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 11 glasova ZA, 2 PROTIV i 3 SUZDRŽANIH donosi
Z A K LJ U Č A K
o Prijedlogu odluke o povjeravanju obavljanja komunalne djelatnosti održavanja čistoće javnih površina na području Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj 
službi gradonačelnika.
c) Odluka o povjeravanju obavljanja komunalne djelatnosti održavanja javnih zelenih površina na području Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 11 glasova ZA, 1 PROTIV i 4 SUZDRŽANA donosi
Z A K LJ U Č A K
o Prijedlogu odluke o povjeravanju obavljanja komunalne djelatnosti održavanja javnih zelenih površina na području Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj 
službi gradonačelnika.
d) Odluka o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 11 glasova ZA, 1 PROTIV i 4 SUZDRŽANA donosi
Z A K LJ U Č A K
o Prijedlogu odluke o povjeravanju obavljanja komunalne djelatnosti održavanja građevina javne odvodnje oborinskih voda
1. Vijeće Gradske četvrti Trešnjevka – jug daje pozitivno mišljenje na Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda.
2. Ovaj zaključak bit će dostavljen Gradskom uredu za mjesnu samoupravu i Stručnoj 
službi gradonačelnika.
e) Izmjene i dopune Odluke o ustrojstvu i djelokrugu gradskih upravnih tijela
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju Nenad Ljubić i Tomislav Branđolica.
Nakon rasprave Vijeće sa 6 glasova ZA, 6 PROTIV i 4 SUZDRŽANA nije prihvatilo prijedlog zaključka o davanju pozitivnog mišljenja o predmetnom materijalu.
f) Odluka o visini paušalnog poreza po krevetu na području Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA, 2 PROTIV i 5 SUZDRŽANIH donosi
Z A K LJ U Č A K
o Prijedlogu odluke o visini paušalnog poreza po krevetu 
na području Grada Zagreba 
1. Vijeće Gradske četvrti Trešnjevka – jug daje pozitivno mišljenje na Prijedlog odluke o visini paušalnog poreza po krevetu na području Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj 
službi gradonačelnika.
g) Prihvaćanje Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014.-2020. Referentni broj Ugovora o dodjeli bespovratnih sredstava: KK.06.3.1.07.0098 Stavi pravu stvar na pravo mjesto
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju Nenad Ljubić i Tomislav Branđolica.
Nakon rasprave Vijeće sa 6 glasova ZA, 7 PROTIV i 3 SUZDRŽANA nije prihvatilo prijedlog zaključka o davanju pozitivnog mišljenja o predmetnom materijalu.
h) Prijedlog odluke o izmjenama Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće sa 8 glasova ZA, 3 PROTIV i 5 SUZDRŽANIH nije prihvatilo prijedlog zaključka o davanju pozitivnog mišljenja o predmetnom materijalu.
i) Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluje Nenad Ljubić.
Nakon rasprave Vijeće sa 7 glasova ZA, 8 PROTIV i 1 SUZDRŽANIM nije prihvatilo prijedlog zaključka o davanju pozitivnog mišljenja o predmetnom materijalu.
j) Prijedlog odluke o izmjenama i dopunama Poslovnika Gradske skupštine Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju Nenad Ljubić i Saša Stipić.
Nakon rasprave Vijeće sa 6 glasova ZA, 7 PROTIV i 3 SUZDRŽANA nije prihvatilo prijedlog zaključka o davanju pozitivnog mišljenja o predmetnom materijalu.
k) Prijedlog odluke o izmjenama Odluke o javnim priznanjima Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Nakon rasprave Vijeće sa 7 glasova ZA, 4 PROTIV i 5 SUZDRŽANIH nije prihvatilo prijedlog zaključka o davanju pozitivnog mišljenja o predmetnom materijalu.
Nakon rasprave Vijeće sa 8 glasova ZA, 8 PROTIV i 1 SUZDRŽANIM nije prihvatilo prijedlog zaključka o davanju pozitivnog mišljenja o predmetnom materijalu.
Potpredsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće sa 1 glasom ZA, 7 PROTIV i 8 SUZDRŽANIH nije prihvatilo prijedlog zaključka o davanju pozitivnog mišljenja o predmetnom materijalu.
Ad 17. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno.

Članica Vijeća Ankica Kosovec – Krželj postavlja upit kome se može žaliti kada neko tijelo ne odgovori u zakonskom roku. Inzistira na ponovnom slanju upita vezano za status zgrade koju je Grad Zagreb unajmio u Kuzminečkoj ulici za potrebe dječjeg vrtića i osnovne škole.
Predsjednica odgovara da će se ponoviti upit.
Članica Vijeća Ankica Kosovec – Krželj upozorava da je Gradski ured za prostorno uređenje, izgradnju Grada, graditeljstvo, komunalne poslove i promet odgovorilo da su bazne stanice postavljene protivno odredbama GUP-a grada Zagreba na trgovačkom centru u Vrbanima III, a Građevinska inspekcija još uvijek nije odgovorila. Treba tražiti postupanje.
Predsjednica odgovara da će se uputiti požurnica.
Marija Brkljačića postavlja upit vezano za čišćenje prostora mjesne samouprave.
Predsjednica odgovara da je u tijeku generalno čišćenje koje se vrši jednom godišnje, a osigurana su sredstva iz Plana komunalnih aktivnosti.
	Budući da više nitko ne traži riječ, potpredsjednik zaključuje sjednicu.

Dovršeno u 18:25 sati.

